Banii pentru salvarea economiei vin de la UE. Cu câți bani a ajutat România domeniile afectate de pandemie.
Banca națională a Angliei se așteaptă la o scădere a economiei de 2%. Germania a adoptat un pachet de sprijin pentru protejarea locurilor de muncă. UE a anunțat un plan de redresare economică pentru țările membre. România a alocat 2% din PIB pentru combaterea efectelor epidemiei.
Criza generată de coronavirus a dat peste cap economia lumii. Țările au luat măsuri fără precedent ca să-și resusciteze bugetele. Cu toate acestea, nu putem vorbi încă de o revenire completă în viitorul apropiat, spun economiștii.Potrivit BBC, Banca națională a Angliei, de exemplu, se așteaptă la o scădere de 2% în trimestru patru. Andrew Bailey, guvernatorul băncii, a anunțat că o să mai injecteze încă 150 de miliarde de lire sterline, ca sprijin pentru economie.Și Statele Unite au cheltuit o sumă considerabilă în lupta cu criza: 2.300 de miliarde de dolari. La rândul ei, Germania a adoptat un pachet de sprijin pentru protejarea locurilor de muncă şi sprijinirea companiilor.Noi am cheltuit în primele luni de criză aproape 5 miliarde de euro pentru măsurile de combatere a pandemiei. Asta înseamnă 2% din produsul intern brut, mult mai puțin decât alte state.Și Uniunea Europeană a venit în ajutor, cu un plan de 750 de miliarde de euro pentru redresarea economiei. Banii au fost împărțiți statelor membre,în funcție de cât de grav au fost de afectate.